Diari Oficial de la Generalitat Valenciana


Sumari del DOGV 6025, del 01-06-2009 (2009/5091)

Assumpte civil 000261/2004. Notificació de la sentència a Eija Liisa Sofia Juntura.
-----------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5091


Data del document
:   13-02-2009

Organisme emissor
:   Jutjat d'Instrucció Número 3 de Torrevieja

Tipus de document
:   Edicte

Descriptors 

:   * sistema judicial

Assumpte civil 000261/2004. Notificació de la sentència a Eija Liisa Sofia Juntura. [2009/5091]  
Judici: judici ordinari 000261/2004  
Part demandant: Sven Erik Lindgren  
Part demandada: Eija Liisa Sofia Juntura  
Sobre: ordinaris  
En el judici a què es fa referència s'ha dictat la resolució de la qual el text de la dispositiva, literalment, diu així:  
«Que estime la demanda interposada per Ramón Amorós Lorente, procurador dels tribunals i de Sven Eric Lindgren, contra Eija Liisa Sofia Juntura, i acorde:  
Primer  
Declarar extingit el condomini sobre la finca amb la següent descripció "urbana 52. Parcel·la número 361-B de la urbanització La Siesta, al terme de Torrevieja, partida d'El Campo de Salinas o de La Loma, té una superfície de 400 m.² aproximadament. Entrant, al davant, que després s'indica, limita: a la dreta, amb la parcel·la número 362-A de la urbanització; a l'esquerra, amb la parcel·la 361-A de la urbanització; al fons, amb la parcel·la número 365 de la urbanització; i al nord-oest o al davant o entrada, amb el vial de la urbanització. En esta hi ha construït un habitatge unifamiliar model Helena, que consta únicament de planta baixa amb terrassa, sala menjador, cuina, pas, bany, dos dormitoris i garatge, i ocupa una superfície total construïda de 95 m.² 69 dm.², inclosa totalment dins de la parcel·la indicada més amunt", així com la indivisibilitat material d'esta. Cal procedir a la valoració de la finca indicada en execució de sentència i a la venda en subhasta pública amb la intervenció de licitadors estranys, sense perjudici de l'establit en l'article 1062 del Codi Civil.  
Segon  
Condemnar els demandats al pagament de les costes processals.  
Notifiqueu esta sentència a les parts, i feu-los saber que no és ferma, i que contra esta es podrà preparar un recurs d'apel·lació davant este Jutjat, per a davant l'Audiència Provincial d'Alacant, en el termini dels cinc dies següents a la notificació.  
Porteu-ne l'original al llibre de sentències.  
Esta és la meua sentència, de la qual s'expedirà una testimoniança per a unir-la a les actuacions, que pronuncie, mane i firme.  
Publicació. La sentència anterior la va llegir i publicar el jutge que la subscriu, mentre estava celebrant audiència pública, amb la meua assistència, en el dia de hui, de la qual cosa jo, el secretari, en done fe».  
Atés el desconeixement de l'actual domicili o residència de la part demandada, mitjançant la provisió d'11 de setembre de 2007, el jutge, de conformitat amb el que disposen els articles 497.2 de la Llei 1/2000, d'Enjudiciament Civil, ha acordat la publicació del present edicte Diari Oficial de la Comunitat Valenciana per a portar a efecte la diligència de notificació.  
Torrevieja, 13 de febrer de 2009.- La secretària judicial: Ana M.ª Lacalle Espallardó.